Майката (Стамен Панчев)
Не трогват нея ласки на света,
че синове юнаци е родила,
не утешава нея почитта,
която кичи тяхната могила.

Всред общия триумф на роден край
за сбъднати вековни идеали
едничка само майката страдай.
За скъпи рожби без утеха жали.

Войната носи всекиму беди,
най-страшна участ майката очаква:
левенти синове да народи
и цял живот смъртта им да оплаква.

Стихотворения на Стамен Панчев